অৱশেষত যেন ৰাজনৈতিক বোধোদয় ঘটিল মহাৰাষ্ট্ৰৰ শাসনাধিষ্ঠ ৰাজনৈতিক দল শিৱসেনাৰ! বিজেপিৰ সৈতে ৰাজনৈতিক মিত্ৰতা কৰি ২৫ বছৰ নষ্ট কৰিছিল শিৱসেনাই। এই মন্তব্য আন কাৰোবাৰ নহয়। এইয়া খোদ শিৱসেনাৰ মুৰব্বী উদ্ধৱ ঠাকৰেৰ মন্তব্য।
শিৱসেনাৰ প্ৰতিষ্ঠাপক বালাচাহেব ঠাকৰেৰ জন্ম জয়ন্তী উপলক্ষে দলীয় সদস্যক সম্বোধন কৰি মুখ্যমন্ত্ৰী উদ্ধৱ ঠাকৰে আক্ৰমণাত্মক হৈ উঠে বিজেপিৰ বিৰুদ্ধে।
যোৱা বৰ্ষৰ শেষৰ ফালে এক গুৰুতৰ অস্ত্ৰোপচাৰৰ পিছত দীৰ্ঘদিন ধৰি ৰাজহুৱা উপস্থিতিৰ পৰা আঁতৰি থকাৰ সময়ত শিৱসেনা তথা উদ্ধৱ ঠাকৰেক নিৰন্তৰ আক্ৰমণ কৰি অহা বিজেপিক ক্ষুৰধাৰ সমালোচনা কৰে ঠাকৰেই।
তেওঁ লগতে কয় যে বিজেপিয়ে 'ব্যৱহাৰ আৰু নিক্ষেপ' নীতিত বিশ্বাস কৰে। বালাচাহেবে বিজেপিক কৈছিল যে বিজেপিয়ে দেশৰ যত্ন লওক আৰু শিৱসেনাই মহাৰাষ্ট্ৰৰ যত্ন ল'ব। কিন্তু তেওঁলোকেই আমাক বিশ্বাসঘাতকতা কৰিছিল আৰু আমাক বিলীন কৰিবলৈ চেষ্টা কৰি আছিল।
"আমি তেওঁলোকক ইমান বছৰ ধৰি সহায় কৰিলো আৰু তেওঁলোক জয়ী হোৱাৰ পিছত ব্যৱহাৰ আৰু নিক্ষেপ নীতি গ্ৰহণ কৰিছে।" ঠাকৰেয়ে কয়।
"আমি হিন্দুত্ব ত্যাগ নকৰো। আমি বিজেপিৰ সৈতে আমাৰ মিত্ৰতা ভংগ কৰিছো কিন্তু হিন্দুত্বৰ সৈতে নহয়" বুলি মন্তব্য কৰি ঠাকৰেই বিজেপি হিন্দুত্ববাদী নহয় বুলি অভিযোগ কৰে।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
